**SU-møte 28.10.21**

Til stede:

Sissel Karin Magnussen: rektor

May Britt Sivertsen: fagarbeider

Lene Fredriksen: fagarbeider

Marianne Paasche: leder FAU

Hilde Kristin Govik: nestleder FAU

Thea Angeltveit: lærer

Ragnhild Haukeland: lærer

Emil: elevrådsleder (Ameli er nestleder, men kunne ikke møte i dag)

Armand: elevråd vara

Saker:

1. Info om SU – oppgave/mandat

Samarbeidsutvalg er et rådgivende organ og har ikke beslutningsmyndighet. Skolerute og ordensreglementet kan besluttes i SU.

De samme sakene går igjen i møter med lærerne, i FAU og i elevråd.

2 møter per semester, evt. 3 møter i året.

1. Info fra skole og SFO

* Sammen for kvalitet – læring. Ny rapport er lagt fram «En skole for vår tid». Her blir det sett på tendenser. Kan en gjøre ting på andre måter enn målstyring? Tillitsbasert ledelse er det som gjelder nå. Elevene skal være med å påvirke sin hverdag. Fagteam for skole skal være med å utarbeide en ny plan. Det vil bli en høring på alle skolene.
* Septemberskriv kvalitetsoppfølging 2022

Styret i elevrådene fra alle skoler i Bergen vil få være med her. Skolens ledelse, lærere og evnetuelt andre ansatte er med her i tillegg til PPT og FAU.

Tema er læring og/eller skolemiljø. Spørsmål om hva vi bør fortsette med og hva vi trenger å bli bedre på?

Det vil bli en ny undersøkelse fra foreldrene.

* Det er kommet en egen plan for SFO. Dette er en overordnet plan fra UDIR. Paragraf 9a gjelder både skole og SFO. Dette jobber SFO videre med.

Her ble det diskutert muligheter for å ha eget foreldremøte for SFO.

* Fredag 3.desember kl.11 er det offisiell åpning av skolen.

Rektor ønsker også å få til åpen skole med foreldre og andre.

1. Info fra elevråd – avdelingsledere Merete og Åse må sørge for at elevrådskontaktene får informasjon

* Elevrådet ønsker knagger til jakker og sekker utenfor gymsalen. Gjerne også skohyller. Elevene ønsker også flere dusjer.
* Elevrådsleder opplever at en del barn er aleine i friminuttet. Her bør voksne eller andre barn kunne ta kontakt for å sjekke om barnet blir mobbet eller alene. Elevrådet kan ta videre om det er aktuelt å starte opp igjen med trivselsledere. Det ble også diskutert om det er mulig å sette to benker i skolegården, gjerne med farger, en der du kan sette deg om du trenger en pause, og en der du kan sette deg om du ønsker noen å være sammen med.
* Elevrådet har kun hatt to møter. På første møte bestemte de hvem som skulle være leder og nestleder. På elevrådet har det ellers vært øving til FN-dag der alle i elevrådet presenterte en av barnas rettigheter. Fellessamlingen var ellers veldig fin, det var godt å ha hele skolen samlet igjen.

1. Info fra FAU

* FAU har hatt to møter.
* FAU har tatt ansvar for TV-aksjonen på Nordnes. Rekordinnsamling😊
* Hjertesone og søkelys på trafikksikkerhet
* Eldre ungdommer er på skoleplassen på kveldstid. Det er blitt observert at ungdommene røyker og gir hverandre poser. Elever på skolen har blitt utrygge. Elevrådet skal spørre videre om det er andre barn som føler seg utrygge på skoleplassen på ettermiddags/kveldstid. Rektor legger til at tre dager i uker er det tilsyn på skolen på kvelden. Elevene har også sett ungdommer som har parkert motorsykler inne på skoleplassen. Det er nå kommet låsbart port i gangen ned mot der vaktmesteren holder til. Der ble det liggende diverse boss tidligere. Vi snakket om i møtet at natteravner kan være aktuelt å ta i bruk for å gå runder på Nordnes. Dette kan FAU være med i. Vi snakket også om mulighet for aktivitetspark eller andre tilbud for store barn/ungdommer på Nordnes. Røde kors har kommet med et opplegg for barn/og eller ungdommer. 6.og 7.trinn har også opplegg på enkelte fredager i bydelshuset.
* FAU har blitt oppfordret til å jobbe med det sosiale miljøet nå i etterkant av korona. Mange opplever at det er blitt mer klikk-dannelser og ekskludering. Her må foreldrene spille på lag. Vennegrupper kan bli viktig her, også for de eldre elevene. Bursdagsfeiringer bør være for større grupper (type jentene/guttene) og heller evt. slå sammen flere som kan feire sammen.
* Innspill: Hvert trinn kan ha en «ressursfamilie» som kan hjelpe til med å få hjelpe familier som trenger litt ekstra. Ressursfamilien hjelper til med at alle barna blitt inkludert.

1. Eventuelt

Saker neste møte blir hjertesone og skolerute

Neste møte blir: torsdag 9.desember 2021